73 



110 Quant la char ala terre assemble 

 E la terre a la demoiiie 

 Quant dedenz est enseuelie 

 Si sont tuz ses deliz cbangiez 

 Dont lalme porte les pecchiez 



115 Ces treis uices ceo est la some 

 Chasserent hors le premier home 

 De parais e del biau lieu 

 Que il deueit tenir en fieu 

 Si tost com ces treis le lacierent 



120 De sa meson hors le chacierent 

 Car primes fist que orgoillos 

 E puis apres que coueitos 

 E au derain que gloton 

 Si uus dirrai par quel reson 



125 Orgoillos fu uerraiement 

 Quant il passa oltreement 

 Le comant que deus Ii ot fait 

 Tut vint dorgoil icel forfait 

 Dorgoil Ii uint quant il cuida 



130 Par le serpent qui la fola 

 Que il serreit per son seignor 

 leo ne sai mie orgoil greiuor 

 Coueitos fu cest uerite 

 Quant il coueita poeste 



135 E richesce plus quil naueit 

 E la fu il gloton reueit 

 Quant il crut sa femme e sa gole 

 Qui bien deust estre saole 

 Des autres fruiz del biau uergier 



140 Que deus Ii dona a mangier 

 Desque la fumee dorgoil 

 Li entra el quer e en loil 

 E le degot de coueitise 

 Li ont la peusee sosprise 



145 E sa male moillier li dist 

 La glotonie que il fist 

 Del fruit que li esteit uee 



